שיחה:צפון תל אביב

message: כתבתי את הסיבות לאיחוד בשיחת משתמש:Karpada בטעות, מקום השיחה כאן כמובן:
יש לדעתי לאחד מה שאפשר עם שכונות עבר הירקון ועם הצפון הישן (ועם הצפון החדש (תל אביב) לכשיכתב). המושג "צפון תל אביב" הוא מושג סובייקטיבי שהשתנה עם הזמן, כמו גם המושג "צפוני". לכן יש לדעתי להפוך אחר כך את הדף ל"פירושנים מורחב" שגם יסביר את הפרשנויות השונות של המושג "צפון תל אביב". בברכה, השמח בחלקו  (-: 20:12, 23 בינואר 2008 (IST)
replies: text: הערך, לכאורה, עוסק במונח גיאוגרפי ולא תרבותי. איזור זה מכיל שכונות רבות - בהן שכונות עבר הירקון, ושכונות הצפון הישן. לא הבנתי מה אתה רוצה לאחד עם מה. דרור 20:15, 23 בינואר 2008 (IST)
replies: text: :אין תחום המוגדר באופן רשמי כ"צפון תל אביב", זה מושג הנתון לפרשנות שהשתנה כאמור עם הזמן. בשנות ה-30, מי שגר בדרום דיזנגוף היה צפוני. מאוחר יותר מי שגר בנורדאו היה צפוני. כנ"ל לגבי אזור כיכר המדינה שעל אחת כמה וכמה יותר "צפוני" מאשר בית חנה לדוגמא שנמצא בצידה הצפוני של שד' בן גוריון. היום, רוב האנשים מתייחסים לאיזור עבר הירקון כ"צפון תל אביב" על אף שהוא מוגדר רשמית כ"שכונות עבר הירקון". בקיצור, הכל בעיני המתבונן ולכן את המידע הזה יש להסביר בדף פירושונים מורחב. בפורטל: תל אביב-יפו אגב, כדי למנוע את הבלבול, חילקתי את טבלת השכונות ל"עבר הירקון" ו"מרכז+צפון" כדי שהחלוקה תהיה ברורה יותר. השמח בחלקו  (-: 20:23, 23 בינואר 2008 (IST)
קודם כל, השמב"ח, תודה שהפנת את תשומת ליבי לדיון בדף השיחה שלי, גם אם זה כמובן נעשה בטעות. דווקא טיעוניך יפים בעיני להשארת הערך והרחבתו אף יותר, שכן למעשה הם טוענים ש"צפון תל אביב" זה מושג רחב יותר מהגדרה גיאוגרפית של שכונות מסוימות; שזה מושג דינמי (בניגוד לשני הערכים האחרים) ויותר מכך, שערכים כמו "שכונות עבר הירקון עוסקים במשהו אחר לגמרי. מה שכן, כמובן שכדאי לעשות הפנייה בערך לערכים הנ"ל --‏Karpada‏ 08:53, 24 בינואר 2008 (IST)

text: לא יודע אם כאן או בערך "צפוני" אבל צריך להיות ברור שהמושג הוא סובייקטיבי לגמרי - כל מי שמשתמש בו מתכוון לאיזור אחר, גם אנשים שונים היום וגם המושג לאורך ההיסטוריה. לכן הצעתי היא להפוך ל"פירושונים מורחב" (ראי את הפירושונים "גותי" לדוגמא, שגם שם יש סוג של בלבול לאורך ההיסטוריה). בנוסף לזה יש גם כמה טעויות בסיסיות במה שכתוב כאן: מה שמכונה "העיר הלבנה" לאו דווקא קשור לצפוני או לא צפוני משום שצפון שד' רוטשילד היו צפון העיר במשך תקופה מאוד קצרה ודיזנגוף נחשב כבר שנים רבות מאוד למרכז תל אביב. חשוב לזכור שהעיר הלבנה אינה מילה נרדפת ל"איזור חנייה 1". חוץ מזה, מה שממזרח לאיזור המכונה כך נבנה מאוחר יותר והשתכנה בחלקו אוכלוסיה אמידה הרבה יותר. שד' דוד המלך לדוגמא, הרבה יותר "צפונים" במובן הדימויי לעומת מי שגר באיזור נמל ת"א על אף שגאוגרפית זה הפוך. המצב בעשור וחצי האחרונים הוא אפילו הפוך לגמרי - ה"צפונים" ביותר גרים בנוה צדק בכלל והמושג "צפוני" נוכס גם לתושבי דרום השרון (רעננה, רמה"ש...) כבר לפני 30 שנה או משהו כזה.

text: לסיכום, בניגוד למזרח ירושלים שברורה מאוד הגדרתה, הנושא כאן מורכב יותר ואסור להתפזר עם הרבה מדי ערכים.

text: ואחרי כל זה, אפשר להזכיר גם את "דרום תל אביב" כמושג סובייקטיבי. לדרום יש גבול קצת יותר ברור - קו דרך בגין-הרכבת-יהודה הלוי-אלנבי ולכן רח' הרצל ונחלת בנימין נחשבים לדרום. האמנם? השמח בחלקו  (-: 09:37, 24 בינואר 2008 (IST)
replies: text: :: כתושב שכונות עבר הירקון, אבקש להבהיר:
צפון תל אביב כולל גם את עבר הירקון וגם את הצפון שמדרום לירקון עד פחות או יותר רחוב ארלוזורוב. כיכר המדינה נחשבת לצפון ת"א, והיא מדרום לירקון. רכבת צפון נקראת היום רכבת מרכז, כי היא כבר בקו ארלוזורוב. אין הגדרה מדעית, אבל צפון ת"א זה לא רק עבר הירקון איתן • שיחה 00:17, 25 בינואר 2008 (IST)
replies: text: :::ברור, וזה גם מה שכתבתי. צריך לשנות את תבנית האיחוד המבלבלת ששמתי ל"ערך זה מועמד להפוך לדף פירושונים או משהו". השמח בחלקו  (-: 00:23, 25 בינואר 2008 (IST)
replies: text: :::: בעוד שלאיחוד עם "עבר הירקון" התנגדתי, דף פירושונים במקום דף זה נראה לי מתאים, אולם יש לשאול את עמדת יוצרת הדף קודם לכן. דרור 14:08, 25 בינואר 2008 (IST)
replies: text: :::::שיניתי את שם התבנית שהוספת ואת כותרתה כדי שפחות תבלבל. עד שקרפדה תתייחס גם כן, להלן טיוטא של דף הפירושונים שאני מציע, אני לא רואה דרך נוחה להשתמש בפורמט המוקבל של פירושונים אבל בוא נחשוב על זה עוד:
צפון תל אביב, בהתייחסות לצפון העיר תל אביב, הוא מושג בעל פרשנויות שונות, הן כמושג גיאוגרפי והן כחברתי, אשר גם השתנה לאורך ההיסטוריה:
*בשנות ה-30, כאשר תל אביב התרחבה צפונה במסגרת תכנית גדס צפון העיר היה האיזור המכונה כיום "רובע מרכז העיר" המוגדר כשטח שמצפון לשדרות בן ציון ועד שדרות בן גוריון (שדרות קק"ל דאז). איזור זה יושב על ידי אוכלוסיה בורגנית אמידה יותר שהגיע בעליות הרביעית והחמישית כמו גם הרצועה המקבילה לים שלאורך צפון הרחובות בן יהודה ודיזנגוף שיושבו בהדרגה. העיר המשיכה להתפתח מאוחר יותר גם עד נחל הירקון. כל איזור זה זכה לכינוי "צפון העיר" ומאוחר יותר "הצפון הישן". רובע "הצפון הישן" מוגדר כיום כגוש שבין שדרות בן גוריון והירקון וממערב לרחוב אבן גבירול.
*"הצפון החדש" הוא כינויו של האיזור שממזרח לאבן גבירול, בין שדרות שאול המלך והירקון.
*שכונות עבר הירקון הן השכונות הצפוניות ביותר בעיר ובאופן יחסי חדשות יותר למרות שחלקן החלו להיבנות כבר בשנות ה-50. המושג "צפון תל אביב" יכול להתייחס גם לשכונות אלה אולם "הצפון החדש" מתייחס לגוש הדרומי יותר כאמור.
*הביטוי "צפוני", ככינוי לאדם ממעמד גבוה ובעל סטיגמה חברתית מסויימת, עשוי להתייחס לכל אחת מהגדות אלה של צפון תל אביב לאורך ההיסטוריה. הכינוי קיבל משמעות ברורה יותר במסגרת תכנית האינטגרציה בחינוך שהפעילה עיריית תל אביב.
ואחרי כל זה, אני מתחיל לחשוב שאולי בכל זאת אפשר להשאיר את הערך שיסביר את המושג רב המשמעויות. השמח בחלקו  (-: 15:48, 25 בינואר 2008 (IST)

text: בהחלט להשאיר ולהוסיף לו את ההסבר המעניין והיפה שכתבת לעיל. בברכה, גברת תרד • שיחה 15:07, 28 בינואר 2008 (IST)
thread_title: איחוד

message: נשאלתי מה דעתי על דף פירושונים - בגדול, אני בעד, אבל בעד לשמר את המידע בערך זה. וכל הכבוד למי שעשה את המפה המקסימה עם הלינקים. --‏Karpada‏ 22:07, 26 בינואר 2008 (IST)
replies: text: את המפה הכינה בובת קש ידועה לשמצה. ולגבי הערך: יש לך הצעה יצירתית ומעשית איך נעשה את זה? השמח בחלקו  (-: 22:55, 26 בינואר 2008 (IST)
thread_title:  דף פירושונים 

message: יש מקום לערך זה כערך עצמאי, מבחינת היקפו ותוכנו, ואין לאחד אותו ללא הסכמה רחבה בדיון. חגי אדלר • שיחה •  תבניות מידע בערכים מחכות לך! •  כ"ז באדר ב' ה'תשס"ח • 22:45, 2 באפריל 2008 (IDT)
replies: text: : לא ברור למה אתה קופץ - לפחות עוד שלושה אנשים למעלה התנגדות לאיחוד. דרור - שיחה 22:55, 2 באפריל 2008 (IDT)
replies: text: :: לא קופץ, וליתר דיוק מצטרף לנימוקי השמח וגברת תרד. חגי אדלר • שיחה •  תבניות מידע בערכים מחכות לך! •  כ"ז באדר ב' ה'תשס"ח • 00:48, 3 באפריל 2008 (IDT)
replies: text: ::: אז למה צריך כותרת נפרדת והדגשה? תכתוב שאתה מצטרף וזהו. לא כולם עושים קנוניה פה נגדך. ודרך אגב גם אני כדעתם. דרור - שיחה 10:35, 3 באפריל 2008 (IDT)
thread_title: התנגדות לאיחוד

message: תרחיבו יותר בבקשהה... את כל השכונות שיש שם אולי..שמות של השכונות עוד תמונות תיאור של מוסדות שיש שם.. 87.68.34.208 23:37, 4 במאי 2012 (IDT)
thread_title:  הערה קטנה